શ્રીયંત્ર (શ્રીચક્ર) સાથે લક્ષ્મીસૂક્તનો સંબંધ ઋગ્વેદની રુચાઓ સાથે જોડીને તેની ઉપાસના કરવાની શરૂઆત ગૌતમ ઋષિએ કરી હતી. તે ઉપરાંત તુલસીના ગુણો શોધી કાઢીને વિષ્ણુ ભગવાનનું પૂજન ફૂલોને બદલે તુલસીપત્રથી કરવાનું વિધિવિધાન પણ ગૌતમ ઋષિએ કરેલ હતું. આદર્શ મનુષ્ય જીવન માટે ૪૮ સંસ્કારની રચના પણ તેમણે કરેલ હતી. કાળક્રમે આ ૪૮ સંસ્કારમાંથી ૧૬ સંસ્કાર જ ટકી રહ્યા, જે આજે પણ હિંદુ સંસ્કૃતિનું એક મહત્વનું અંગ છે. આમ અતિ વિદ્વાન અને દુરંદેશી ગૌતમ ઋષિએ હિંદુ સંસ્કૃતિ પર પોતાનો અમીટ પ્રભાવ પાથર્યો છે.